钦定古今图书集成/理学汇编/学行典/第254卷 > 李尚德
## 钦定古今图书集成/理学汇编/学行典/第254卷 > 李尚德

按《吉安府志》：“李尚德，号如宾，吉水人。性豪爽任侠，刻
励读书不第，改胄监为真定府幕。时熊廷弼为司李，
重其才，引置左右，凡所设施，皆其措画。熊与太守不
合，恨尚德附熊，诬以事，后寤遂释。尚德遂弃簪冠归
里，里中贫乏，悉仰给之。园池居室，为族人侵踞，亦弗
较，曰：‘吾有子幸能读书，不忧贫也’。与同邑曾同亨一”
意为地方兴除，如修学宫及雪浪阁，复同江水次本
里保御，皆其经营，不遗馀力。里人至今赖焉。